Case ID: 1005888
Sentence 2: KASSASİYA ŞİKAYƏTİNİN VƏ KASSASİYA ŞİKAYƏTİNƏ ƏLAVƏNİN DƏLİLLƏRİ: Müdafiəçi G.M.Məmmədova kassasiya şikayətini onunla əsaslandırmışdır ki, apellyasiya məhkəməsi Azərbaycan Respublikası CM-nin 306.1-ci maddənin tərkib əlamətlərini faktiki olaraq məhkəmə iclasında tədqiq olunan sübutlarla təsdiq etməmiş, həmin cinayət tərkibinin yaranması üçün şəxsin qərəzli olaraq məhkəmə aktını icra etməməsi tələb olunur ki, məhkəmə tərəfindən qərarda qərəzin nədən ibarət olmasının, təqsirləndirilən şəxsin alimentin ödəmək imkanının olub-olmamasının, iş yeri və ya gəlirinin mövcudluğu faktını araşdırmadan apellyasiya şikayətini təsdiq etməklə kifayətlənmişdir.Bundan əlavə, qərarda şəxsin himayəsində olan azyaşlı uşağına görə aliment ödəməməsi üçün məsuliyyətə cəlb edilməsi qənaətinə gəlsə də, onun azyaşlı uşağının olmasını nəzərə almadan, cinayət qanununun 59-cu maddəsinin tələblərini pozaraq guya yüngülləşdirici halın olmaması barədə qənaətə gəlmiş, müvafiq halın nəzərə alınmamasını əsaslandırmamışdır.